CELEX: 32021R1116
Language: fi
Date: 2021-06-28 00:00:00
Title: Neuvoston asetus (EU) 2021/1116, annettu 28 päivänä kesäkuuta 2021, Gabonin tasavallan ja Euroopan yhteisön välisen kalastuskumppanuussopimuksen täytäntöönpanopöytäkirjassa (2021–2026) määrättyjen kalastusmahdollisuuksien jakamisesta

8.7.2021   
               
               
                  FI
               
               
                  Euroopan unionin virallinen lehti
               
               
                  L 242/1
               
            
         NEUVOSTON ASETUS (EU) 2021/1116,
         annettu 28 päivänä kesäkuuta 2021,
         Gabonin tasavallan ja Euroopan yhteisön välisen kalastuskumppanuussopimuksen täytäntöönpanopöytäkirjassa (2021–2026) määrättyjen kalastusmahdollisuuksien jakamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Neuvoston asetuksella (EY) N:o 450/2007 (1) hyväksytty Gabonin tasavallan ja Euroopan yhteisön välinen kalastuskumppanuussopimus (2), jäljempänä ’sopimus’, tuli voimaan 11 päivänä kesäkuuta 2007. Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn, 24 päivänä heinäkuuta 2013 allekirjoitetun pöytäkirjan (3), jäljempänä ’vuoden 2013 pöytäkirja’, voimassaolo päättyi 23 päivänä heinäkuuta 2016.
                  
               
                     (2)
                  
                  
                     Komissio on neuvotellut unionin puolesta sopimuksen uuden viisivuotisen pöytäkirjan Gabonin tasavallan ja Euroopan yhteisön välisen kalastuskumppanuussopimuksen täytäntöönpanosta (2021–2026), jäljempänä ’pöytäkirja’.
                  
               
                     (3)
                  
                  
                     Pöytäkirja parafoitiin neuvottelujen päätteeksi 10 päivänä helmikuuta 2021.
                  
               
                     (4)
                  
                  
                     Neuvosto hyväksyi 28 päivänä kesäkuuta 2021 päätöksen (EU) 2021/1117 (4), joka koskee pöytäkirjan allekirjoittamista ja väliaikaista soveltamista sillä varauksella, että pöytäkirjan tekeminen saatetaan myöhemmin päätökseen.
                  
               
                     (5)
                  
                  
                     Pöytäkirjassa määrätyt kalastusmahdollisuudet olisi jaettava jäsenvaltioiden kesken pöytäkirjan koko soveltamiskaudeksi.
                  
               
                     (6)
                  
                  
                     Tämän asetuksen olisi tultava voimaan mahdollisimman pian, ottaen huomioon unionin kalastustoimintaan Gabonin kalastusalueella liittyvä taloudellinen merkitys ja tarve vähentää mahdollisimman suuressa määrin tällaisen toiminnan keskeytymistä.
                  
               
                     (7)
                  
                  
                     Pöytäkirjaa olisi sovelletava väliaikaisesti sen allekirjoituspäivästä, jotta unionin alukset voivat jatkaa kalastustoimintaansa Gabonin kalastusalueella. Tätä asetusta olisi sen vuoksi sovellettava samasta päivästä alkaen,
                  
               ON HYVÄKSYNYT TÄMÄN ASETUKSEN:
         
            1 artikla
            Gabonin tasavallan ja Euroopan yhteisön välisen kalastuskumppanuussopimuksen täytäntöönpanopöytäkirjan (2021–2026), jäljempänä ’pöytäkirja’, nojalla vahvistetut kalastusmahdollisuudet jaetaan jäsenvaltioiden kesken seuraavasti:
            
                        a)
                     
                     
                        nuottaa käyttävät tonnikala-alukset:
                        
                                    Espanja:
                                 
                                 
                                    15 alusta,
                                 
                              
                                    Ranska:
                                 
                                 
                                    12 alusta;
                                 
                              
                  
                        b)
                     
                     
                        vapapyydyksiä käyttävät tonnikala-alukset:
                        
                                    Espanja:
                                 
                                 
                                    5 alusta,
                                 
                              
                                    Ranska:
                                 
                                 
                                    1 alusta;
                                 
                              
                  
                        c)
                     
                     
                        troolarit:
                        
                                    Espanja:
                                 
                                 
                                    4 alusta.
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Sitä sovelletaan pöytäkirjan allekirjoittamispäivästä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Luxemburgissa 28 päivänä kesäkuuta 2021.
            
               
                  Neuvoston puolesta
               
               
                  Puheenjohtaja
               
               M. do C. ANTUNES
            
         
         
            (1)  Neuvoston asetus (EY) N:o 450/2007, annettu 16 päivänä huhtikuuta 2007, Gabonin tasavallan ja Euroopan yhteisön välisen kalastuskumppanuussopimuksen tekemisestä (EUVL L 109, 26.4.2007, s. 1).
         
            (2)  EUVL L 109, 26.4.2007, s. 3.
         
            (3)  EUVL L 250, 20.9.2013, s. 2.
         
            (4)  Neuvoston päätös (EU) 2021/1117, annettu 28 päivänä kesäkuuta 2021, Gabonin tasavallan ja Euroopan yhteisön välisen kalastuskumppanuussopimuksen täytäntöönpanopöytäkirjan (2021–2026) allekirjoittamisesta unionin puolesta ja pöytäkirjan väliaikaisesta soveltamisesta (katso tämän virallisen lehden sivu 3).